Diari Oficial de la Generalitat Valenciana


Sumari del DOGV 9574, del 14-04-2023 (2023/3862)

RESOLUCIÓ de 29 de març de 2022, de la Conselleria d'Educació, Cultura i Esport, per la qual s'autoritza el centre docent privat d'ensenyaments esportius Futcoach10 Formación, d'Elx, per a impartir el bloc comú i el bloc complementari del grau mitjà de tècnic o tècnica esportius en Futbol i del grau superior de tècnic o tècnica esportius superiors en Futbol, en modalitat semipresencial.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9574

Data del DOGV
:   14-04-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/3862


Data del document
:   29-03-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 29 de març de 2022, de la Conselleria d'Educació, Cultura i Esport, per la qual s'autoritza el centre docent privat d'ensenyaments esportius Futcoach10 Formación, d'Elx, per a impartir el bloc comú i el bloc complementari del grau mitjà de tècnic o tècnica esportius en Futbol i del grau superior de tècnic o tècnica esportius superiors en Futbol, en modalitat semipresencial. [2023/3862]  
  
Antecedents de fet  
  
Primer. L'expedient ha sigut iniciat per la titularitat del centre privat d'ensenyaments esportius Futcoach10 Formación, d'Elx, amb codi de centre 35983609, mitjançant una sol·licitud d'autorització, presentada en data 30 de gener de 2023, per a impartir el grau mitjà de tècnic/a esportiu/iva en Futbol i el grau superior de tècnic/a esportiu/iva superior en Futbol, en la modalitat semipresencial.  
Segon. En data 27 de febrer de 2023, la Inspecció d'Educació d'aquesta conselleria a Alacant emet un informe favorable sobre aquest tema.  
Tercer. En data 2 de març de 2023, la Direcció General de Formació Professional i Ensenyaments de Règim Especial emet un informe favorable sobre la sol·licitud del centre.  
A aquests antecedents de fet s'apliquen els següents  
  
Fonaments de dret  
  
Primer. D'acord amb l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació atorgada per la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, l'òrgan competent per a adoptar la present resolució és el secretari autonòmic d'Educació i Formació Professional.  
  
Segon. Emesos els informes preceptius i tramitat el procediment conforme a l'Ordre 30/2022, de 12 de maig, de la Conselleria d'Educació, Cultura i Esport, per la qual es regula l'organització i autorització dels ensenyaments dels cicles formatius de Formació Professional en el règim semipresencial en centres docents públics i privats de la Comunitat Valenciana, vistos els reials decrets que estableixen els títols corresponents, vista la Resolució de 22 de maig de 2018, de la Direcció General de Formació Professional i Ensenyaments de Règim Especial, que estableix el límit màxim de presencialitat exigible per a l'alumnat matriculat en determinats mòduls professionals i considerant la resta de disposicions aplicables en matèria d'ordenació acadèmica.  
  
  
Amb base en els antecedents de fet i fonaments de dret exposats, resolc:  
  
Primer  
Autoritzar el centre privat d'ensenyaments esportius Futcoach10 Formación, d'Elx, amb codi de centre 82596700, per a impartir, en modalitat semipresencial, el bloc comú i el bloc complementari dels següents ensenyaments i unitats descrites:  
- Grau mitjà de tècnic/a esportiu/iva en Futbol, 1 unitat del cicle inicial i 1 unitat del cicle final.  
- Grau superior de tècnic/a esportiu/iva superior en Futbol, 1 unitat.  
  
Amb un màxim de 45 llocs escolars per a cadascuna de les unitats autoritzades.  
  
Segon  
La present resolució tindrà efectes des de la data en què es dicta.  
La present autorització s'inscriurà en el Registre de Centres Docents de la Comunitat Valenciana.  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per a les persones interessades que no siguen objecte de notificació els terminis començaran a comptar de l'endemà de la publicació en el Diari Oficial de la Generalitat Valenciana.  
  
València, 29 de març de 2023.- El secretari autonòmic d'Educació i Formació Professional: Miguel Soler Gracia.